CELEX: C2004/168/06
Language: sk
Date: 2004-06-26 00:00:00
Title: Vec C-197/04: Žaloba podaná dňa 30. apríla 2004 Komisiou Európskych spoločenstiev proti Spolkovej republike Nemecko

26.6.2004   
            
            
               SK
            
            
               Úradný vestník Európskej únie
            
            
               C 168/3
            
         Žaloba podaná dňa 30. apríla 2004 Komisiou Európskych spoločenstiev proti Spolkovej republike Nemecko
   (Vec C-197/04)
   (2004/C 168/06)
   Komisia Európskych spoločenstiev, zastúpená Kilian Gross, splnomocneným zástupcom, ktorý si zvolil adresu na doručovanie v Luxemburgu, podala dňa 30. apríla 2004 na Súdny dvor Európskych spoločenstiev žalobu proti Spolkovej republike Nemecko.
   Žalobca navrhuje, aby Súdny dvor:
   
               1.
            
            
               Vyslovil, že Spolková republika Nemecko porušila tým, že uplatnila daňovú sadzbu pre jemne rezaný tabak pre vlastnoručne šúľané cigarety na tabakové rolky, ktoré sú predávané pod názvom „West Single Pack“, svoje povinnosti, vyplývajúce z článku 4 ods. 1 písm. b) smernice Rady 95/59/ES (1) o iných daniach, ktoré ovplyvňujú spotrebu vyrobeného tabaku, ako je daň z obratu, ako aj z článku 2, odsek 1 smernice Rady 92/79/EHS (2) z 19. októbra 1992 o aproximácii daní z cigariet;
            
         
               2.
            
            
               zaviazal Spolkovú republiku Nemecko na náhradu trov konania.
            
         Žalobné dôvody a hlavné argumenty
   Podľa názoru Komisie sú tabakové rolky, predávané na nemeckom trhu pod názvom „West Single Pack“, ktoré môže spotrebiteľ jednoduchým, nie priemyselným postupom vtlačiť do osobitne predávaného papierového cigaretového puzdra s filtrom, cigaretami v zmysle článku 4 ods. 1 písm. b) smernice Rady 95/59/ES, ktoré sa majú ako také aj primerane zdaniť.
   Nemecké právne predpisy teda porušujú, uplatnením daňovej sadzby pre jemne rezaný tabak pre vlastnoručne šúľané cigarety na „West Single Pack“, článok 4 ods. 1 smernice Rady 95/59/ES, ako aj článok 2 ods. 1 smernice Rady 92/79EHS.
   
      (1)  Ú. v. ES L 291, 1995, s. 40.
   
      (2)  Ú. v. EHS L 316, 1992, s. 8.